විශ්වවිද්‍යාල ආචාර්යවරුන්ට නියමිත පරිදි ඊයේ (24) වැටුප් ගෙවීමට විශ්වවිද්‍යාල පාලනාධිකාරිය පියවර ගෙන තිබේ.තනතුරුවලින් ඉල්ලා අස් වීමේ වෘත්තීය ක්‍රියාමාර්ගයේ යෙදී සිටින විශ්වවිද්‍යාල ආචාර්යවරුන්ට මැයි මාසයේ වැටුප් නොගෙවීමට රජය කටයුතු කර ඇති බවට ඇතැම් පිරිස් මාධ්‍ය මඟින් ප්‍රචාරය කර තිබිණි.ආචාර්යවරුන්ට වැටුප් ගෙවීමේ දී නීත්‍යානුකූල අයුරින් කටයුතු කරන ලෙස විශ්වවිද්‍යාල ප්‍රතිපාදන කොමිසන් සහාව ලිපියක් මඟින් සියලු විශ්වවිද්‍යාලවල උපකුලපතිවරුන්ට දැනුම් දීමක් කර තිබුණු අතර ඒ අනුව කටයුතු කර වැටුප් ගෙවීමට උපකුලපතිවරුන් පියවර ගෙන තිබේ.මේ පිළිබඳව අදහස් දක්වමින් විශ්වවිද්‍යාල ආචාර්යවරුන්ගේ සමිති සම්මේලනයේ සහාපති ආචාර්ය නිර්මාල් දේවසිරි මහතා ප්‍රකාශ කළේ කිසිම කපා හැරීමකින් තොරව විශ්වවිද්‍යාල ආචාර්යවරුන්ට මැයි මාසයේ වැටුප් ගෙවා තිබෙන බවයි.පශ්චාත් උපාධි පාඨමාලාවන් සඳහා ඉගැන්වීමෙන් සහ සති අන්තයේ ඉගැන්වීමෙන් උපයන මුදල් වැටුප් විස්තරයට මින් පෙර එකතු නොකළ නමුත් මෙවර එය වැටුප් විස්තරයට එකතු කර වැටුප මත පැනවෙන බදු සඳහා එමඟින් ද මුදලක් කපා හැර ඇතැයි ඒ මහතා කීවේය..